b"\n_START_ARTICLE_\nCinema Montecarlo\n_START_SECTION_\nDescripci\xc3\xb3\n_START_PARAGRAPH_\nA la fa\xc3\xa7ana s'observen murs de rajola amb revestiment de morter i una composici\xc3\xb3 molt horitzontal amplificada per una cornisa que unifica l'estructura i la gran obertura central que es concreta en l'obertura de la part baixa i els balcons amb balustrada de la part alta. La fa\xc3\xa7ana \xc3\xa9s d'estil Dec\xc3\xb3, amb elements neocl\xc3\xa0ssics tractats de manera estilitzada i una torre lateral racionalista. L'\xc3\xbanic element original \xc3\xa9s la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\n\xc3\x89s un cinema constru\xc3\xaft el 1949 al centre de Torrent. Entre 1989 i 1992 es va remodelar l'espai per convertir-lo en un centre c\xc3\xadvic amb aparcaments, locals comercials, auditori i sales d'exposicions. A la d\xc3\xa8cada del 2010 es van fer diverses activitats per recordar l'\xc3\xa8poca daurada del cinema a Torrent, on aquest tingu\xc3\xa9 un lloc destacat, al costat d'altres com l'Avenida o el Liceo."